**З А П О В Е Д**



На основание чл. 9, ал. 5, чл. 26, ал. 7, т. 1 от Закона за управление на средствата от Европейските структурни и инвестиционни фондове, Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г. и Заповед № РД 09-16 от 11.01.2022 г. на министъра на земеделието и одобрен доклад № ……………..………..…..на директора на дирекция „Развитие на селските райони“

**Н А Р Е Ж Д А М:**

І. Изменям Заповед № РД09-337/02.04.2020 г. на заместник-министъра на земеделието, храните и горите и ръководител на Управляващия орган на Програма за развитие на селските райони ПРСР 2014 – 2020 г., както следва:

1. В Приложение № 1 „Условия за кандидатстване по процедура № BG06RDNP001-4.011 „Проектни предложения от сдружения за напояване и други юридически лица за възстановяване на съществуващи хидромелиоративни съоръжения за напояване“ по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от мярка 4 „Инвестиции в материални активи“ от Програмата за развитие на селските райони за периода 2014-2020 г.“, в раздел 18 „Минимален и максимален срок за изпълнение на проекта“, в т. 2 думите „1 октомври 2023 г.“ се заменят с „1 октомври 2025 г.“.

2. В Приложение № 2 „Условия за изпълнение на одобрени проекти по процедура № BG06RDNP001-4.011 „Проектни предложения от сдружения за напояване и други юридически лица за възстановяване на съществуващи хидромелиоративни съоръжения за напояване“ по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от мярка 4 „Инвестиции в материални активи“ от Програмата за развитие на селските райони за периода 2014-2020 г.“:

2.1. в глава А „Техническо изпълнение на проектите“, в раздел I „Срок за изпълнение на одобрения проект и срок за мониторинг“, в т. 2 думите „1 октомври 2023 г.“ се заменят с „1 октомври 2025 г.“.

2.2. в Приложение № 8 „Образец на административен договор“, в:

а) чл. 6, ал. 1 думите „1 октомври 2023 г.“ се заменят с „1 октомври 2025 г.“;

б) чл. 16, ал. 11 думите „01.10.2023 г.“ се заменят с „1 октомври 2025 г.“.

ІІ. Заповедта и изменените с нея Условия за кандидатстване, Условията за изпълнение и Образец на административен договор да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

